Odense Adresse-Contoirs Efterretninger, 1842-02-10
Hr. Kammerraad Dalgas til Aldebertsminde offentliggjør i Aarh. Avis et høist mærkværdigt anonymt Brev, som han har modtaget med Posten fra Kjøbenhavn, men af hvis Stiil, Orthographie, Jnterpunction og hele Tankegang han troer at have gjenkjendt en gammel, adelig Godseier, som vistnok ad en langt nærmere Vei, end over Kjøbenhavn, kunde have tilsendt ham Samme. Som Prover paa dette Produkt tillader Man sig deraf at anføre nedenstaaende Citater: De taler om Bondestanden, maa jeg spørge, hvad skader Bondestanden her i Danmark, intet slet intet noget, uden at de har det for godt, og har intet at bestille, Skatterne i forhold ei store, til at bøie og tugte, den hoffærdige og Stolte Bonde, lad ham arbeide in Natura paa Weiene og Andre offentlige Arbeider, han bliver derved Ydmygget Noget, saa han i Sandhed haardeligen trænger for og det i høi Grad, thi han er aldt for Næsviis og hovmodig, og skal det saaledes vedblive, skal De snart faae at see at Bonden spiller Herre, Lad ham gaae Soldat, faae dygtig Prygel, det har han godt af, thi han lærer hoslighed; han bør og skal være under Ave og Haar tugt saaer det først at man kan faae slig en Esel i tale, Og vil dog hverken Haabe eller troe at den Tid skal komme, at man skal titullere en Bønde med Ordet Di, hvilket den Jndbildte og Kloge Ussing for nogle Aar siden proponerede at man skulde kalde en saadan Krabat Deel – Mit Raad er til Dem, Sadel, om medens det er Tid, Den megen Frihed duer ikke, og lade Konge og Raad Regjære, Landet saaledes var det for, og vivil haabe at det maae blive saae igjen, thi det hele Steendervæsen er reent ud sagt snars og duer intet til, eller bliver til noget." – "Lad Slesvig og Holstein være det de er, og lad det være dem ligegyldig hvad det angaaer og Konge Magten thi det bliver dog ei saae som de skriver om, og befat dem ei videre med slig Statsstyrelse, og lad det Stændersludder fare, thi Landet har før det forbandede Tøy kom paa bestaaet, og med Gudshjælp kan det fremdeles bestaae herefter uden det. J Thisted Avis læses nu ogsaa en Beretning om Stadens Borgerrepræsentations Forhandlinger. Det oldnordiske Museum, som for Øieblikket befinder sig i een af Christiansborgs Fløibygninger, skal nu henflyttes til Prindsens Palais i de Værelser, som afdøde Conferentsraad Bugge har beboet. Zeuthen Pastorats Sogneforstanderskab bekjendtgjør i Aarh. A., at det har besluttet, fra Midten af denne Maaned at anholde og til vedkommende Politimester afgive enhver pasløs Betler, som antræffes i Zenthen og Foelby Sogne. Jsær vil Man holde et vaagent Øie med de saakaldte Tattere eller Natmænd, der som Glarmestere, Blikkenslagere, Klinkmagere, Skærslibere, Hesteskærere o. s. v. søge at skaffe sig en for Eiendomssikkerheden farlig Adgang i Husene. Antallet af fremmede Betlere der i Egnen er saa stort, at indtil 25 paa een Dag indfinde sig paa samme Sted, J Viborg A. berettes, at Sogneforstanderskaberne for Hjermind Pastorat har – i Lighed med Sogneforstanderskabet for Draabye ved Ebeltoft - vedtaget at opbringe de i Sognet muligt kommende holsteenske Bissekræmmere, hvortil føies, at Man vil søge at faae afskaffet det stedse mere om sig gribende Betleri, navnligen sigtes der til den Egns Betlere, der til sine Tider forestille de hellige Trekonger fra Morgenland, om hvilke det i en pudseerlig Note hedder: "At de omvandrende "Helligtrekonger, ikke altid ere heldige med at vælge passende Emblemer til at pryde Stjernen med, saae Man fornylig i en By et frappant Beviis paa, idet der nemlig paa en saadan, der blev ombaaret af "Helligtrekonger, fra Nibeegnen, var anbragt et Malerie, der forestillede en Keglebane med Gjæster der hyldede Bachuus. Paa Spørgsmaalet: at man fandt dette Malerie upassende anbragt paa dette Sted, svarede Enaf Helligtrekongerne: "at Jesus og hans Gierninger ikke havde været at faae for Penge hverken i Nibe eller Legsteer, og de havde derfor maattet afbenytte Keglebanen.